આ નવો નોકર રાખ્યો છે.. એનું નામ છે રામજી… સવાર પડે ને જ્યોતિ બૂમો પાડે રામજી… રામજી… મને સંભળાય ઓછું એટલે હું દોડીને બહાર આવું… મને થાય રાયજી… રાયજી કરે છે… એમાં ગોટાળા થાય ને તમારી વહુનું મગજ પાછું ફટકે છે… આ બાર વરસમાં બાવન નોકરો બદલાયા… પણ હજી જ્યોતિનો સ્વભાવ નહીં… હું તો કહું આ મારે …….(પાછળ ફરે છે ત્યાં મંગળા(સરકાર) જતા રહ્યા છે… નિરાશ થઈને) ચાલો આ ઓડિયન્સમાં એક જણ હતું એ પણ ગયું… હશે…(બાલ્કનીમાંથી) અરે… અરે…. સરકાર… એ સરકાર… એ આ કહું છું… મંદિરેથી આવો ત્યારે જરા દાબેલા ચણા લેતા આવજો મોઢામાં સ્વાદ લાગે … આહા…. આહ (ઉધરસ ખાતા).(નોકર દાખલ થાય છે).. કેમ છો રામજીભાઈ…? રામચન્દ્રજી વન્દન કરું છું પ્રભુ વન્દન કરું છું….